มูดี้ส์หั่นอันดับเครดิต 4 แบงก์ใหญ่ออสเตรเลีย
มูดี้ส์หั่นอันดับเครดิต 4 แบงก์ใหญ่ออสเตรเลีย หวั่นเผชิญความเสี่ยงปล่อยกู้จำนอง
20 มิ.ย. 2560

มูดี้ส์ อินเวสเตอร์ส เซอร์วิส ได้ปรับลดอันดับความน่าเชื่อถือธนาคารรายใหญ่ชั้นนำ 4 แห่งของออสเตรเลีย ได้แก่ ออสเตรเลีย แอนด์ นิวซีแลนด์ แบงกิ้ง กรุ๊ป, คอมมอนเวลท์ แบงก์ ออฟ ออสเตรเลีย, เนชั่นแนล ออสเตรเลีย แบงก์ และเวสท์แพค แบงกิ้ง คอร์ป
สำหรับสาเหตุของการปรับลดอันดับความน่าเชื่อถือครั้งนี้ เนื่องจากความเสี่ยงต่างๆที่เกิดขึ้นจากการปล่อยสินเชื่อเพื่อการจำนองที่มีมูลค่าสูงถึง 1.51 ล้านล้านดอลลาร์ออสเตรเลีย
แถลงการณ์ของมูดี้ส์ระบุว่า มูดี้ส์ไม่มั่นใจว่าภาคครัวเรือนของออสเตรเลีย และการดำเนินงานของธนาคารเหล่านี้ จะมีความยืดหยุ่นเพียงพอที่จะรับมือกับภาวะเศรษฐกิจที่ชะลอตัวลงอย่างมากได้หรือไม่